***This Is Me… Now*** (անգլ. թարգմանաբար՝ «Դա ես եմ․.. այժմ»), ամերիկացի արտիստ Ջենիֆեր Լոպեսի առաջիկա իններորդ ստուդիական ալբոմը, որի թողարկումը նախատեսված է 2024 թվականի փետրվարի 16-ին։ Ալբոմը երգչուհու երրորդ ստուդիական ալբոմի՝ «This Is Me… Then» (2002) շարունակությունն է, և հայտարարվել է 2022 թվականի նոյեմբերի 25-ին՝ թողարկման քսանամյակին։ «Then»-ի նման դրա շարունակությունը ոգեշնչված է Լոպեսի սիրավեպից Բեն Աֆլեքի հետ, որը վերսկսվել է 2021 թվականին՝ նրանց հարաբերությունների գրեթե 20 տարվա դադարից հետո։ Ալբոմի թողարկումը կնշանավորի երգչուհու վերադարձը երաժշտական բեմ ինը տարվա դադարից հետո երգչուհու նախորդ ալբոմը՝ «A. K. A» թողարկվել է 2014 թվականին։

Նախապատմություն
---------------

2002 թվականի նոյեմբերին Լոպեսը նշանվել է դերասան և ռեժիսոր Բեն Աֆլեքի հետ։ Նրանց հասարակական հարաբերությունները արժանացան լրատվամիջոցների զգալի ուշադրության։ Հասարակությունը և լրատվամիջոցները սկսել են նրանց անվանել «Բենիֆեր»։ Նույն թվականի նոյեմբերին նա թողարկել է իր երրորդ ստուդիական ալբոմը՝ «This Is Me… Then»։ Ալբոմը նվիրված էր Աֆլեքին։ Ձայնասկավառակը հիանալի արդյունքներ է ցուցաբերել՝ մեկնարկելով Լոպեսի կարիերայի ամենաբարձր դեբյուտային վաճառքով և դառնալով նրա կարիերայի ամենավաճառված ալբոմներից մեկը։ Այնուամենայնիվ, լրատվամիջոցների չափազանց մեծ ուշադրությունը և նրանց հարաբերությունների նկատմամբ հասարակության հետաքրքրությունը հանգեցրել են նրանց աշխատանքի նկատմամբ ուշադրության նվազմանը և բացասաբար են ազդել նրանց կարիերայի վրա։ Զույգը բաժանվել է 2004 թվականի հունվարին, և դրանից հետո Լոպեսը դադարել է հրապարակավ խոսել իր հարաբերությունների և անձնական կյանքի մասին։

2021 թվականի ապրիլին տեղեկություն է հայտնվել, որ Լոպեսն ու Աֆլեքը կրկին հանդիպում են՝ բաժանումից գրեթե 20 տարի անց։ Լոպեսը հրապարակավ հաստատել է հարաբերությունները նույն տարվա հուլիսին։ 2022 թվականի ապրիլի 8-ին Լոպեսը հայտարարել է իրենց երկրորդ նշանադրության մասին՝ առաջին առաջարկից 20 տարի անց։ Նրանք ամուսնացել են Լաս Վեգասում 2022 թվականի հուլիսի 16-ին։

2022 թվականի նոյեմբերի 25-ին՝ «This Is Me… Then»-ի թողարկման քսանամյակին, Լոպեսը ազդարարել է իր իններորդ ստուդիական ալբոմի՝ «This Is Me… Now»-ի մասին՝ տեղադրելով տեսանյութ, որտեղ նա վերստեղծում է այս ալբոմի շապիկը, որը վերածվում է նոր ալբոմի լուսանկարի։ Լոպեսը ալբոմը նկարագրել է որպես «հուզական, հոգևոր և հոգեբանական ճանապարհորդություն, որը նա կատարել է վերջին երկու տասնամյակների ընթացքում»։ Ալբոմի բառերը շատ խոստովանական են, Լոպեսը քննարկում է իր անձնական կյանքի համբավը։ Նա հայտարարել է, որ «Մարդիկ կարծում են, որ իրենք գիտեն ինչ-որ բան այն մասին, թե ինչ է պատահել ինձ հետ ճանապարհին, այն տղամարդկանց մասին, որոնց հետ ես եղել եմ, բայց նրանք իրականում գաղափար չունեն, և հաճախ նրանք ամեն ինչ սխալ են հասկանում։ Իմ մի մասը կա, որը թաքցնում էր իր կողմը բոլորից։ Եվ ես զգում եմ, որ վերջապես գտնվում եմ իմ կյանքի այն վիճակում, որտեղ ես շատ բան ունեմ ասելու այդ մասին»։

Ստեղծում
--------

«Apple Music»-ի համար Զեյն Լոուի հետ հարցազրույցի ժամանակ Լոպեսն ասել է, որ ալբոմի վրա աշխատել է հիմնականում պրոդյուսերների փոքր խմբի հետ։ Մեծ մասամբ այն արտադրել են Ռոջեթ Չահայեդը, Ջեֆ «Գիթի» Գիտելմանը և Անխել Լոպեսը։ Մյուսները, ինչպես Քիմ «Քայդենս» Կրիսյուկը, ավելի ուշ միացան թիմին։ «This Is Me… Now»-ը գրվել և արտադրվել է 2022 թվականի մայիսից օգոստոս ընկած ժամանակահատվածում՝ Լոպեսի վերամիավորման ժամանակ իր նախկինի՝ Բեն Աֆլեքի հետ։ Լոպեսը հաստատել է, որ վերամիավորումը ոգեշնչել է իրեն վերադառնալ ստուդիա և գրել ազնիվ երաժշտություն այնպես, ինչպես նա չէր անում «This Is Me… Then»-ից ի վեր։

Ստեղծագործությունների ցանկ
--------------------------

| # | Անվանում | Տևողություն |
| --- | --- | --- |
| 1. | «This Is Me... Now»   |   |
| 2. | «To Be Yours»   |   |
| 3. | «Mad in Love»   |   |
| 4. | «Can’t Get Enough»   |   |
| 5. | «Rebound»   |   |
| 6. | «Not. Going. Anywhere.»   |   |
| 7. | «Dear Ben Pt. II»   |   |
| 8. | «Hummingbird»   |   |
| 9. | «Hearts and Flowers»   |   |
| 10. | «Broken Like Me»   |   |
| 11. | «This Time Around»   |   |
| 12. | «Midnight Trip to Vegas»   |   |
| 13. | «Greatest Love Story Never Told»   |   |

Ծանոթագրություններ
------------------

1. ↑  «Brad Pitt and Jennifer Aniston | Comcast.net». *web.archive.org*. 2009 թ․ օգոստոսի 29. Արխիվացված է օրիգինալից 2009 թ․ օգոստոսի 29-ին. Վերցված է 2022 թ․ դեկտեմբերի 6-ին.
2. ↑  News-Times, The (Danbury CT) (2005 թ․ մարտի 4). «JLo tries to put focus back on singing». *NewsTimes* (ամերիկյան անգլերեն). Արխիվացված օրիգինալից 2022 թ․ դեկտեմբերի 6-ին. Վերցված է 2022 թ․ դեկտեմբերի 6-ին.
3. ↑  «Jennifer Lopez and Ben Affleck 'Spent Several Days' Together in Montana, Source Says». *Peoplemag* (անգլերեն). Արխիվացված օրիգինալից 2021 թ․ հոկտեմբերի 27-ին. Վերցված է 2022 թ․ դեկտեմբերի 6-ին.
4. ↑  «J.Lo Goes Instagram-Official With Ben Affleck on Her 52nd Birthday». *Harper's BAZAAR* (ամերիկյան անգլերեն). 2021 թ․ հուլիսի 24. Արխիվացված օրիգինալից 2022 թ․ նոյեմբերի 25-ին. Վերցված է 2022 թ․ դեկտեմբերի 6-ին.
5. ↑  Elise Brisco. «Jennifer Lopez and Ben Affleck are engaged: See her 'lucky color' green shine in the ring». *USA TODAY* (ամերիկյան անգլերեն). Արխիվացված օրիգինալից 2022 թ․ դեկտեմբերի 6-ին. Վերցված է 2022 թ․ դեկտեմբերի 6-ին.
6. ↑  «Jennifer Lopez Details Ben Affleck's 'Bubble Bath' Proposal: 'Tears Were Coming Down My Face'». *Peoplemag* (անգլերեն). Արխիվացված օրիգինալից 2022 թ․ դեկտեմբերի 6-ին. Վերցված է 2022 թ․ դեկտեմբերի 6-ին.
7. ↑  «Jennifer Lopez Reveals She and Ben Affleck Faced 'Unexpected Setbacks' Before 'Perfect' Ga. Wedding». *Peoplemag* (անգլերեն). Արխիվացված օրիգինալից 2022 թ․ դեկտեմբերի 6-ին. Վերցված է 2022 թ․ դեկտեմբերի 6-ին.
8. ↑  «Why Jennifer Lopez Had Marc Cohn Surprise Ben Affleck with This Song at Their Georgia Wedding». *Peoplemag* (անգլերեն). Արխիվացված օրիգինալից 2022 թ․ դեկտեմբերի 6-ին. Վերցված է 2022 թ․ դեկտեմբերի 6-ին.
9. ↑  Condé Nast (2022 թ․ նոյեմբերի 25). «Jennifer Lopez Announces First New Album in 9 Years, This Is Me … Now». *Pitchfork* (ամերիկյան անգլերեն). Արխիվացված օրիգինալից 2022 թ․ դեկտեմբերի 3-ին. Վերցված է 2022 թ․ դեկտեմբերի 6-ին.
10. ↑  Condé Nast (2022 թ․ նոյեմբերի 25). «Jennifer Lopez's Upcoming Album Will Be Dedicated to Ben Affleck—Again». *Vogue* (ամերիկյան անգլերեն). Արխիվացված օրիգինալից 2022 թ․ դեկտեմբերի 8-ին. Վերցված է 2022 թ․ դեկտեմբերի 6-ին.
11. ↑  «Jennifer Lopez: 'This Is Me…Now', Ben Affleck, and Love | Apple Music» (ռուսերեն). Արխիվացված օրիգինալից 2022 թ․ դեկտեմբերի 5-ին. Վերցված է 2022 թ․ դեկտեմբերի 6-ին.

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | MusicBrainz |

 |